CELEX: 52013XG0305(01)
Language: lt
Date: 2013-03-05 00:00:00
Title: Tarybos išvados dėl investavimo į švietimą ir mokymą. Veikla, susijusi su komunikatu „Švietimo persvarstymas. Investavimas į gebėjimus siekiant geresnių socialinių ir ekonominių rezultatų“ ir 2013 m. metine augimo apžvalga

5.3.2013   
            
            
               LT
            
            
               Europos Sąjungos oficialusis leidinys
            
            
               C 64/5
            
         Tarybos išvados dėl investavimo į švietimą ir mokymą. Veikla, susijusi su komunikatu „Švietimo persvarstymas. Investavimas į gebėjimus siekiant geresnių socialinių ir ekonominių rezultatų“ ir 2013 m. metine augimo apžvalga
   2013/C 64/06
   EUROPOS SĄJUNGOS TARYBA,
   ATSIŽVELGDAMA Į:
   
               1.
            
            
               Sutarties dėl Europos Sąjungos veikimo 165 ir 166 straipsnius;
            
         
               2.
            
            
               strategiją „Europa 2020“, visų pirma į 2012 m. ir 2013 m. metines augimo apžvalgas bei 2012 m. konkrečioms šalims skirtas rekomendacijas;
            
         
               3.
            
            
               2009 m. gegužės 12 d. Tarybos išvadas dėl Europos bendradarbiavimo švietimo ir mokymo srityje strateginės programos laikotarpiu iki 2020 m. („ET 2020“) (1), kurios pagrindinis tikslas – padėti toliau tobulinti valstybių narių švietimo ir mokymo sistemas, kuriomis siekiama užtikrinti visų piliečių savirealizaciją ir socialinių bei profesinių lūkesčių patenkinimą, taip pat tvarų ekonomikos klestėjimą ir įsidarbinimo galimybes, kartu propaguojant demokratines vertybes, socialinę sanglaudą, kūrybiškumą ir inovacijas, aktyvų pilietiškumą ir kultūrų dialogą;
            
         
               4.
            
            
               2012 m. vasario mėn. Tarybos ir Komisijos bendrą ataskaitą apie Europos bendradarbiavimo švietimo ir mokymo srityje strateginės programos („ET 2020“) įgyvendinimą (2), kurioje išdėstyti veiksmai, skirti sutelkti „ET 2020“ procesą remiant strategijos „Europa 2020“ tikslus ekonomikos augimo ir darbo vietų kūrimo srityje, ir nurodytos Europos bendradarbiavimo švietimo ir mokymo srityje 2012–2014 m. prioritetinės sritys;
            
         
               5.
            
            
               užsitęsusią ekonominę krizę, akcentuojamą naujausiose Komisijos prognozėse, kuriose 2013 m. numatomas lėtesnis nei tikėtasi ekonomikos atsigavimas, didžiausias, beveik 11 % (3), nedarbo lygis ir 60 % žemos kvalifikacijos darbuotojų nedarbo lygio padidėjimas (4);
            
         
               6.
            
            
               poreikį sustabdyti jaunimo nedarbo lygio Europoje, kuris šiuo metu vidutiniškai yra beveik 23 %, o keliose valstybėse narėse viršijo 50 %, augimą (5);
            
         
               7.
            
            
               vis tvirtesnį pagrindą manyti, kad gebėjimų pasiūla neatitinka darbo rinkos poreikių, kai visoje Europoje šiuo metu yra daugiau nei du milijonai laisvų darbo vietų (6);
            
         
               8.
            
            
               poreikį sukurti pagrindą augimui ir konkurencingumui ateityje, kai nėra pakankamai viešųjų finansų, efektyviau investuojant į švietimo ir mokymo sistemas ir užtikrinant neabejotiną socialinę bei ekonominę tokių investicijų grąžą;
            
         
               9.
            
            
               2012 m. lapkričio 26 d. Tarybos išvadas dėl švietimo ir mokymo vaidmens įgyvendinant strategiją „Europa 2020“ – dėl švietimo ir mokymo indėlio į ekonomikos atsigavimą, augimą ir darbo vietų kūrimą (7), kuriose susitarta, kad švietimo ir mokymo sektoriui, įskaitant ministrų lygiu, turėtų tekti svarbesnis vaidmuo tiek nustatant su švietimu ir mokymu susijusį bendrą požiūrį ir tikslus, tiek įgyvendinant strategijos „Europa 2020“ Europos semestro švietimo ir mokymo uždavinius;
            
         
               10.
            
            
               2012 m. gruodžio 13–14 d. Europos Vadovų Tarybos išvadas (8), kuriose:
               
                           —
                        
                        
                           Taryba, valstybės narės ir Komisija buvo paragintos užtikrinti, kad būtų kuo skubiau vykdoma tolesnė su Komisijos komunikatu dėl švietimo persvarstymo susijusi veikla (9),
                        
                     
                           —
                        
                        
                           palankiai įvertino pažangą, padarytą siekiant visapusiško ES požiūrio į jaunimo užimtumą, ir paragino Tarybą apsvarstyti jaunimo užimtumo srities dokumentų rinkinyje išdėstytus pasiūlymus,
                        
                     
                           —
                        
                        
                           pabrėžė tai, kad svarbu vykdyti diferencijuotą, ekonomikos augimą skatinančią ir patikimą fiskalinę politiką ir suderinti rentabilių valstybės investicijų reikalingumą su fiskalinės drausmės tikslais;
                        
                     
         
               11.
            
            
               tai, kad nustatomas glaudus ryšys tarp investicijų prioritetų ir būsimo 2014–2020 m. struktūrinių fondų programavimo veiksmų pasirinkimo ir politikos uždavinių, apibrėžtų konkrečioms šalims skirtose rekomendacijose ir valstybių narių nacionalinėse reformų programose, priklausomai nuo vykstančių derybų dėl 2014–2020 m. daugiametės finansinės programos.
            
         PALANKIAI VERTINA:
   
               1.
            
            
               Tai, kad 2013 m. metinėje augimo apžvalgoje švietimui ir mokymui, kaip svarbiam ekonomikos augimo ir konkurencingumo skatinimo veiksniui, numatytas labai svarbus vaidmuo, be kita ko, nurodytas svarbus investicijų į žmogiškąjį kapitalą vaidmuo sprendžiant nedarbo problemas ir užkertant jam kelią bei sudarant sąlygas ekonomikos atsigavimui sukuriant daug darbo vietų.
            
         
               2.
            
            
               2013 m. metinėje augimo apžvalgoje išdėstytą poziciją dėl diferencijuoto fiskalinio konsolidavimo, kurioje valstybės narės raginamos išsaugoti ekonomikos augimo potencialą ateityje teikiant prioritetą investicijoms į švietimą bei mokymą ir, jei įmanoma, jas didinant.
            
         
               3.
            
            
               Tai, kad 2013 m. metinėje augimo apžvalgoje raginama vykdyti reformas, kad būtų pagerinti švietimo ir mokymo sistemų rezultatai ir bendras gebėjimų lygis labiau susiejant darbo ir švietimo sritis, kartu pripažįstant, kad nėra vienos visiems tinkančios darbotvarkės ir kad gali tekti ilgai laukti kai kurių reformų rezultatų.
            
         
               4.
            
            
               Tai, kad didelė svarba teikiama gebėjimams, švietimui, mokymui ir mokymuisi visą gyvenimą didinant įsidarbinimo galimybes, visų pirma sprendžiant jaunimo nedarbo problemas ir užkertant jam kelią – šalinant pagrindines jo priežastis, kurių dauguma išnagrinėtos neseniai, 2012 m. lapkričio 20 d., Komisijos paskelbtame komunikate Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Švietimo persvarstymas. Investavimas į gebėjimus siekiant geresnių socialinių ir ekonominių rezultatų“.
            
         PRAŠO VALSTYBIŲ NARIŲ, DERAMAI ATSIŽVELGIANT Į SUBSIDIARUMO PRINCIPĄ:
   
               1.
            
            
               Užtikrinti, kad būtų išlaikyti švietimo ir mokymo socialiniai aspektai ir kad būtų užtikrintos lygios galimybės gauti kokybišką švietimą, kad švietimo ir mokymo sistemos galėtų toliau prisidėti prie Europos šalių visuomenės socialinės sanglaudos, tvaraus vystymosi, aktyvaus pilietiškumo ir savirealizacijos skatinimo.
            
         
               2.
            
            
               Stiprinti švietimo ir mokymo vaidmenį įgyvendinant strategiją „Europa 2020“, atsižvelgiant į Komunikatą dėl švietimo persvarstymo, taip pat metinių augimo apžvalgų ir konkrečioms šalims skirtų rekomendacijų švietimo ir mokymo aspektus ir daug dėmesio skiriant toliau nurodytoms sritims, laikantis nacionalinių bei „ET 2020“ prioritetų ir remiantis turimais ištekliais:
               
                           a)
                        
                        
                           gerinti švietimo ir mokymo sistemų rezultatus ir bendrą gebėjimų ir kompetencijų lygį, pavyzdžiui, labiau susiejant darbo ir švietimo sritis ir užtikrinant veiksmingą ryšių palaikymą bei stiprias partnerystes tarp atitinkamų politikos sričių, švietimo ir mokymo pasektorių, socialinių partnerių ir skirtingų valdymo lygių;
                        
                     
                           b)
                        
                        
                           stiprinti kompetenciją profesinio rengimo ir mokymo srityje bendradarbiaujant su socialiniais partneriais, pavyzdžiui, plėtojant kokybiškas profesinio rengimo ir mokymo sistemas, kuriose būtų numatytas reikšmingas mokymosi darbo vietoje komponentas, apsvarstant galimybę parengti trumpas mokymosi įgijus vidurinį išsilavinimą arba tretinio mokslo programas, remiantis Europos kvalifikacijų sandara arba jas siejant su pirmu Bolonijos proceso ciklu, ir kuriose daug dėmesio būtų skiriama sritims, kurios turi augimo potencialą arba kuriose yra gebėjimų trūkumas, ir derinant profesinio rengimo ir mokymo sistemas su nacionalinėmis, regioninėmis arba vietos ekonominio vystymosi strategijomis;
                        
                     
                           c)
                        
                        
                           gerinti jaunuolių, kurie, yra didelė tikimybė, nebaigs mokyklos ir kurie turi prastus pagrindinius gebėjimus, mokymosi rezultatus, laikantis 2011 m. Tarybos rekomendacijoje (10) nustatytos sistemos, pavyzdžiui, anksti nustatant pagrindinius gebėjimus prastai įgyjančius asmenis visuose švietimo lygiuose, teikiant individualią paramą, kartu patvirtinant neformaliojo mokymosi ir savišvietos metu įgytas žinias, gebėjimus ir kompetencijas, ir šalinant prastų rezultatų priežastis, pasitelkus kokybišką ir prieinamą ikimokyklinį ugdymą ir priežiūrą;
                        
                     
                           d)
                        
                        
                           mažinti žemos kvalifikacijos suaugusiųjų skaičių, pavyzdžiui, teikiant daugiau paskatų suaugusiųjų mokymui, teikiant informaciją apie galimybes naudotis mokymosi visą gyvenimą paslaugomis, pavyzdžiui, informaciją apie neformaliojo švietimo ir savišvietos rezultatų patvirtinimą (11) ir profesinį orientavimą, ir atskiriems besimokantiesiems siūlant pritaikytas mokymosi galimybes;
                        
                     
                           e)
                        
                        
                           įdiegti priemones universaliesiems gebėjimams ir kompetencijoms ugdyti, kaip apibūdinta 2006 m. Rekomendacijoje dėl bendrųjų visą gyvenimą trunkančio mokymosi gebėjimų (12), pradedant nuo ankstyvojo ugdymo ir baigiant aukštuoju mokslu, naudojant novatoriškus ir į besimokančiuosius orientuotus pedagoginius metodus;
                        
                     
                           f)
                        
                        
                           patikslinti ir patobulinti pedagoginių profesijų atstovų profesijos aprašą (įskaitant mokytojus, mokyklų vadovus ir mokytojų rengėjus), bendradarbiaujant su atitinkamais suinteresuotaisiais subjektais, pavyzdžiui, užtikrinant veiksmingą pirminį mokytojų rengimą ir suteikiant nuoseklias bei tinkamai ištekliais aprūpintas mokyklų darbuotojų įdarbinimo, atrankos, pirminio mokytojų rengimo, paramos karjeros pradžioje ir kompetencija grindžiamos tęstinio profesinio tobulėjimo sistemas;
                        
                     
                           g)
                        
                        
                           optimizuoti IRT naudojimą mokymosi procese ir galimybes naudotis aukštos kokybės atviraisiais švietimo ištekliais (AŠI), pavyzdžiui, remiant IRT grindžiamą mokymo ir vertinimo praktiką, propaguojant skaitmeninio turinio naudotojų ir rengėjų teisių ir pareigų skaidrumą ir remiant švietimo ir mokymo įstaigų pastangas prisitaikyti prie plintančių AŠI, ypatingą dėmesį skiriant kokybės užtikrinimui ir stebėsenai;
                        
                     
                           h)
                        
                        
                           nustatyti prioritetus ir, kai įmanoma, didinti investicijas į švietimą ir mokymą, kartu siekiant, kad padidėtų tokių išlaidų efektyvumas, ir skatinant nacionalinius debatus tvarių ir subalansuotų finansavimo priemonių klausimais, įtraukiant daug įvairių suinteresuotųjų subjektų.
                        
                     
         SUSITARIA, KAD:
   Siekiant didesnio vaidmens įgyvendinant Europos semestrą, Švietimo, jaunimo, kultūros ir sporto taryboje posėdžiaujantys valstybių narių atstovai ir (arba) tam tikrais atvejais atitinkami parengiamieji organai, atitinkamoms valstybėms narėms pritarus, turėtų apsvarstyti valstybių narių padarytą pažangą sprendžiant konkrečioms šalims skirtose rekomendacijose švietimo ir mokymo srityje nurodytus uždavinius (13). Be to, remiantis pirmininkaujančios valstybės narės parengtu Europos semestro „veiksmų planu“, atitinkamiems komitetams, pavyzdžiui, Užimtumo komitetui, nagrinėjant konkrečioms šalims skirtų rekomendacijų švietimo ir mokymo srityje projektus prireikus gali padėti Švietimo komitetas.
   ATKREIPIA DĖMESĮ Į KOMISIJOS KETINIMĄ:
   
               1.
            
            
               Laikantis subsidiarumo principo ir pripažįstant šalių atsakomybę už švietimą ir mokymą, taip pat švietimo paslaugų teikėjų institucinę autonomiją, remti valstybių narių pastangas tobulinti savo švietimo ir mokymo sistemas, visapusiškai pasinaudojant ES programomis ir lėšomis švietimo ir mokymo srityje ir užtikrinant geresnę įrodymų bazę, atliekant išsamią sąnaudų ir naudos analizę bei užtikrinant daugiau skaidrumo, be kita ko:
               
                           a)
                        
                        
                           pagerinti savo konkrečioms šalims skirtas ir konkrečioms šalims naudingas praktines žinias bei savo analitinius gebėjimus;
                        
                     
                           b)
                        
                        
                           palaikyti struktūriškai apibrėžtus ryšius su valstybėmis narėmis, be kita ko, rengti dvišalius susitikimus svarbiais atvejais parengiamuoju etapu, kurio pabaigoje Komisija priima konkrečioms šalims skirtų rekomendacijų projektus;
                        
                     
                           c)
                        
                        
                           užtikrinti geresnį pagal „ET 2020“ įsteigtų atvirojo koordinavimo metodo (14) darbo grupių vykdomos veiklos koordinavimą ir tai, kad visos tokios grupės sutelktų dėmesį į pagrindinius politikos uždavinius, nustatytus įgyvendinant „ET 2020“, strategijos „Europa 2020“ ir Europos semestro procesus;
                        
                     
                           d)
                        
                        
                           nagrinėti galimybes, kai prašoma, teikti paramą valstybėms narėms pakviečiant partnerius į savo šalį išsamiai aptarti tam tikrus klausimus, pasitelkiant atitinkamas finansines priemones, be kita ko, remiant tarptautiniu lygiu pripažintų ekspertų dalyvavimą;
                        
                     
                           e)
                        
                        
                           bendradarbiaujant su valstybėmis narėmis, išnagrinėti atsiliepimus apie naujos Švietimo ir mokymo stebėsenos biuletenio pirmos redakcijos bei Švietimo ir mokymo forumo veikimą ir pateikti pasiūlymų siekiant užtikrinti pridėtinę vertę taikant šias naujas priemones Europos semestro procese;
                        
                     
                           f)
                        
                        
                           bendradarbiaujant su valstybėmis narėmis, apsvarstyti tolesnį metodinį darbą, susijusį su aktualių duomenų rinkimu, siekiant paremti pateiktą pasiūlymą (15) dėl galimo rodiklio, kurį Taryba turėtų priimti kalbinės kompetencijos srityje.
                        
                     
         
               2.
            
            
               Remti iniciatyvas, pavyzdžiui, siūlomą ES lygio gamybinės praktikos aljansą, skirtą gerinti mokymąsi darbo vietoje ir kurti stiprias švietimo ir užimtumo, visų pirma socialinių partnerių, verslo ir profesinio rengimo paslaugų teikėjų, partnerystes, kaip numatyta Kopenhagos procese.
            
         
               3.
            
            
               Su socialiniais partneriais ES lygiu išnagrinėti galimybes gerinti suaugusiųjų švietimo ir mokymo paslaugų lygį ir kokybę siekiant padėti darbuotojams įgyti naujų gebėjimų ir pagerinti turimus gebėjimus.
            
         
               4.
            
            
               Glaudžiai bendradarbiaujant su valstybėmis narėmis ir atitinkamais suinteresuotaisiais subjektais, įvertinti galimo europinės gebėjimų ir kvalifikacijų erdvės sukūrimo siekiant skatinti didesnę įvairių ES ir nacionalinių skaidrumo ir pripažinimo priemonių konvergenciją, kad būtų užtikrinta, kad gebėjimus ir kvalifikaciją būtų galima lengvai pripažinti kitose valstybėse narėse, poveikį.
            
         
               5.
            
            
               Koordinuojant veiklą su valstybių narių iniciatyvomis šioje srityje, pradėti naują iniciatyvą „Švietimo sistemų atvėrimas“, analizuojant poveikį, kurį darytų ES paramos teikimas tam, kad būtų sudarytos geresnės galimybės naudotis ir būtų naudojamasi kokybiškais atviraisiais švietimo ištekliais ir IRT.
            
         
               6.
            
            
               Nustatyti veiksmus, kuriais būtų skatinamas verslumo ugdymas, visų pirma politikos gaires, ir sistemą verslumo ugdymui skatinti institucijų lygiu.
            
         
               7.
            
            
               Išanalizuoti švietimo ir mokymo viešųjų išlaidų efektyvumą ir inicijuoti ES lygio debatus su atitinkamais suinteresuotaisiais subjektais apie investicijų į įvairius švietimo ir mokymo sektorius naudą.
            
         PRAŠO VALSTYBIŲ NARIŲ IR KOMISIJOS:
   
               1.
            
            
               Nustatyti glaudesnį ryšį tarp pagrindinių strateginės politikos užduočių, nustatytų Europos semestro procese, ir veiklos taikant atvirąjį koordinavimo metodą ir, kai prašoma, plėtoti konkrečių šalių aspektą siekiant padėti tiek atskiroms valstybėms narėms, tiek jų grupėms vykdyti konkrečioms šalims skirtas rekomendacijas.
            
         
               2.
            
            
               Visapusiškai išnaudoti bendradarbiavimo ir tarpusavio mokymosi galimybes, nustatytas pagal atvirojo koordinavimo metodą, taikant patobulintus darbo metodus, įskaitant atitinkamai:
               
                           a)
                        
                        
                           didesnį veiklos papildomumą ir dubliavimosi vengimą, geriau išnaudojant ES valstybių narių dalyvavimo kitų tarptautinių organizacijų, pavyzdžiui, EBPO (16), UNESCO ir Europos Tarybos, veikloje galimybes;
                        
                     
                           b)
                        
                        
                           struktūras ir procedūras, kuriomis didinamas efektyvumas, veiksmingumas ir valstybių narių atsakomybė taikant atvirąjį koordinavimo metodą, pavyzdžiui, generalinių direktorių ir įtakingų vyresniųjų sprendimus priimančių pareigūnų lygiu;
                        
                     
                           c)
                        
                        
                           struktūrizuotą neprivalomą tarpusavio vertinimo procesą, daug dėmesio skiriant konkrečioms šalims skirtų rekomendacijų įgyvendinimui ir remiantis 2012 m. rugsėjo mėn. atlikto bandomojo tarpusavio vertinimo metu įgyta patirtimi;
                        
                     
                           d)
                        
                        
                           reguliarius visų darbo grupių atsiliepimus Švietimo komitetui ir (arba) kitoms atitinkamoms grupėms, taip pat Tarybos supažindinimą su jų pagrindinėmis politikos išvadomis naudojant standartinį šabloną;
                        
                     
                           e)
                        
                        
                           reguliarius visų pirma Švietimo komiteto ir visų teminių darbo grupių ryšius siekiant užtikrinti, kad darbo grupės būtų visapusiškai informuojamos apie aplinkybes, kurioms esant jos veikia, ir apie vykstančius pokyčius, susijusius su jų kompetencija;
                        
                     
                           f)
                        
                        
                           aiškiai nustatytus visų teminių darbo grupių įgaliojimus ir standartines veiklos procedūras (t. y. technines užduotis, numatomus rezultatus, narystės reikalavimus ir veikimo terminą), bet kita ko, užtikrinimą, kad IRT galimybės būtų išnaudojamos, pavyzdžiui, rengiant virtualius posėdžius;
                        
                     
                           g)
                        
                        
                           struktūrizuotą platinimo tvarką, apimančią tiek ES, tiek valstybės narės aspektą, kuri turi būti nustatyta prieš paskelbiant darbo grupės rezultatus, įskaitant darbo grupės rezultatų suvestinių redakcijų skelbimą visomis kalbomis.
                        
                     
         
               3.
            
            
               Skatinti konstruktyvų su konkrečioms šalims skirtomis rekomendacijomis susijusios tolesnės veiklos procesą, su atitinkamos politikos komitetais (t. y. Ekonominės politikos komitetu ir Užimtumo komitetu) reguliariai pasidalijant rezultatais, gautais taikant pirmiau minėtas bendradarbiavimo priemones pagal atvirojo koordinavimo metodą.
            
         
      (1)  OL C 119, 2009 5 28, p. 2.
   
      (2)  OL C 70, 2012 3 8, p. 9.
   
      (3)  Europos Komisijos rudens ekonominė prognozė (2012 m. lapkričio mėn.).
   
      (4)  Eurostato nedarbo statistika (2012 m. lapkričio mėn.).
   
      (5)  „Jaunimo užimtumo didinimas“ – COM(2012) 727 final, 2012 m. gruodžio 5 d.
   
      (6)  Europos laisvų darbo vietų stebėjimo sistema, 2012 m. gruodžio 7 d.
   
      (7)  OL C 393, 2012 12 19, p. 5.
   
      (8)  Dok. EUCO 205/12.
   
      (9)  Dok. 14871/12 + ADD 1–8.
   
      (10)  Tarybos rekomendacija dėl politikos, kuria siekiama mažinti mokyklos nebaigusių asmenų skaičių (OL C 191, 2011 7 1, p. 1).
   
      (11)  Remiantis 2012 m. gruodžio 20 d. Tarybos rekomendacija dėl neformaliojo mokymosi ir savišvietos rezultatų patvirtinimo (OL C 398, 2012 12 22, p. 1).
   
      (12)  2006 m. gruodžio 18 d. Europos Parlamento ir Tarybos rekomendacija dėl bendrųjų visą gyvenimą trunkančio mokymosi gebėjimų (OL L 394, 2006 12 30, p. 10).
   
      (13)  DE išlyga dėl antros sakinio dalies (prasidedančios žodžiais „turėtų apsvarstyti (…)“).
   
      (14)  Atvirasis koordinavimo metodas.
   
      (15)  Žr. dok. 14871/12 ADD 2, p. 3.
   
      (16)  Turėtų būti užtikrinta visų valstybių narių teisė dalyvauti šios organizacijos darbe.